Babelscape/SREDFM huggingface dataset:
Ολλανδικό πρωτάθλημα ποδοσφαίρου ανδρών 1997-98

To Ολλανδικό πρωτάθλημα ποδοσφαίρου ανδρών 1997-98 ή αλλιώς το Ερεντιβίζιε 1997-98 ήταν το 42ο πρωτάθλημα Ερεντιβίζιε. Ξεκίνησε στις 19 Αυγούστου 1997 και ολοκληρώθηκε στις 10 Μαΐου 1998.

Πρωταθλητής αναδείχθηκε ο Άγιαξ για 27η φορά στην ιστορία του, ενώ υποβιβάστηκαν στην Εέρστε Ντιβίζιε οι Χρόνινγκεν και Φόλενταμ. Την είσοδο στο Τσάμπιονς Λιγκ 1998-99 κέρδισαν οι Άγιαξ και Αϊντχόφεν, στο Κύπελλο ΟΥΕΦΑ 1998-1999 οι Φίτεσε, Φέγενορντ και Βίλεμ ΙΙ, στο Κύπελλο Κυπελλούχων 1998-99 η Χέρενφεν, ενώ στο Κύπελλο Ιντερτότο 1998 οι Φορτούνα Σίταρντ και Τβέντε.
NGC 5315

Το NGC 5315 είναι πλανητικό νεφέλωμα στον αστερισμό του Διαβήτη. Έχει φαινόμενο μέγεθος 9,8 και το ανακάλυψε ο Ralph Copeland στις 4 Μαΐου 1883.
NGC 37

thumb|right|250px|Ο NGC 37
Ο NGC 37 είναι φακοειδής γαλαξίας στον αστερισμό Φοίνικα. Τον ανακάλυψε στις 2 Οκτωβρίου 1836 ο αστρονόμος Τζων Χέρσελ (John Frederick William Herschel).
NGC 7243

Το NGC 7243 ή Caldwell 16 είναι ανοικτό σμήνος στον αστερισμό της Σαύρας. Βρίσκεται κοντά στους αστέρες α Σαύρας και 4 Σαύρας καθώς και στο πλανητικό νεφέλωμα IC 5217. Υπολογίζεται ότι απέχει 2.800 έτη φωτός και η ηλικία του εκτιμάται στα εκατό εκατομμύρια χρόνια. Το NGC 7243 αποτελείται κυρίως από λευκά και μπλε άστρα.
Αλέξανδρος ο Αιτωλός

Ο Αλέξανδρος ο Αιτωλός (4ος - 3ος αιώνας π.Χ.) ήταν αρχαίος Έλληνας ποιητής και γραμματικός από την περιοχή της Αιτωλίας, και είναι ο μόνος γνωστός αντιπρόσωπος της αρχαίας Αιτωλικής ποίησης. Η πόλη καταγωγής του ήταν η Πλευρώνα και οι γονείς του ονομάζονται Σάτυρος και Στρατόκλεια, ωστόσο ο ίδιος πέρασε το μεγαλύτερο μέρος της ζωής του στην Αλεξάνδρεια όπου και με την πάροδο του χρόνου αναδείχθηκε σε έναν από τους επτά σημαντικότερους τραγωδούς της πόλης οι οποίοι απάρτιζαν την Αλεξανδρινή Πλειάδα.
Έγινε γνωστός από το 280 π.χ. και έπειτα κατά τη βασιλεία του Πτολεμαίου Β´ Φιλάδελφου ο οποίος ενθάρρυνε ιδιαίτερα την ανάπτυξη των τεχνών και των γραμμάτων κατά τη βασιλεία του, και στο πλαίσιο αυτό τοποθέτησε τον Αλέξανδρο στη βιβλιοθήκη της Αλεξάνδρειας ώστε να καταλογογραφήσει όλες τις διαθέσιμες τραγωδίες και σατυρικά έργα. Αναφέρεται πως πέρασε επίσης κάποιο χρόνο μαζί με τους ποιητές Άρατο και Ανταγόρα στην αυλή του Αντίγονου Β´ Γονατά.

Ενώ ήταν γνωστός κυρίως ως τραγικός ποιητής, ο ίδιος εμφανίζεται να είχε προτίμηση στα επικά ποιήματα, ελεγείες, επιγράμματα καθώς και τα Ιωνικά ποιήματα (γνωστά και ως "κίναιδα"). Από τα ερωτικά του ποιήματα διασώζονται οι τίτλοι και κάποια αποσπάσματα από 3 από αυτά, τα "Αλιεύς,""Κίρκα" και "Ελένη."

Διασώζονται επίσης κάποια αποσπάσματα από τις ελεγείες του.Τα κύναιδα ποιήματα του αναφέρονται από τον Στράβωνα, και τον Αθήναιο. ενώ αυτά που ακολουθούν το μέτρο του ανάπαιστου και εξυμνούν τον Ευριπίδη διασώζονται μέσω του Αύλου Γέλλιου.
Σέρχιο Κεϊρούς

Ο Σέρχιο Κεϊρούς, γεννημένος στις 6 Ιανουαρίου 1989, είναι Αμερικανό-Γερμανός καλαθοσφαιριστής, ο οποίος αγωνίζεται στην ομάδα της Αϊσμπέρεν Μπρεμερχάβεν και στο παρελθόν έχει αγωνιστεί στην Ελλάδα με την φανέλα του Άρη.
IC 3568

IC 3568 ή "Νεφέλωμα Φέτα Λεμονιού" (αγγλ. Lemon Slice Nebula) ονομάζεται ένα πλανητικό νεφέλωμα στον αστερισμό Καμηλοπάρδαλις το οποίο βρίσκεται 1,3 κιλοπαρσέκ (4500 έτη φωτός) μακριά από τη Γη. Είναι σχετικά ένα νέο νεφέλωμα και έχει πυρήνα διαμέτρου μόλις περίπου 0,4 έτη φωτός. Το "Νεφέλωμα Φέτα Λεμονιού" είναι γνωστό ως ένα από τα πιο απλά νεφελώματα, με μια σχεδόν τέλεια σφαιρική μορφολογία.
Κατηγορία:Πλανητικά νεφελώματα
3568
Γεώργιος Μαυροφόρος

Ο Γεώργιος Μαυροφόρος (9 Δεκεμβρίου 1897 - 2 Ιανουαρίου 1980) ήταν Έλληνας ιατρός και πολιτικός, που υπηρέτησε ως βουλευτής Λασιθίου από το 1935 ως το 1936.
NGC 6984

Ο NGC 6984 είναι σπειροειδής γαλαξίας ο οποίος απέχει 180 εκατομμύρια έτη φωτός από το Ηλιακό Σύστημα και βρίσκεται στον αστερισμό του Ινδού. Τον ανακάλυψε το 1834 ο αστρονόμος Τζων Χέρσελ.

Υπάρχουν δύο γνωστά πρόσφατα σουπερνόβα: ένα το 2012 που ονομάστηκε αρχικά SNhunt142 (αργότερα μετονομάστηκε σε SN 2012im) και ένα το 2013 με ονομασία SN 2013ek. Το πρώτο είναι Τύπου Ic και το δεύτερο Τύπου Ib/c.
Five Nights at Freddy's 2

Το Five Nights at Freddy's 2 είναι point and click βιντεοπαιχνίδι επιβίωσης τρόμου πρώτου προσώπου που αναπτύχθηκε από τον Scott Cawthon και είναι το δεύτερο παιχνίδι της σειράς "Five Nights at Freddy's". Το παιχνίδι κυκλοφόρησε στο Steam στις 10 Νοεμβρίου του 2014, πιο νωρίς από τότε που θα κυκλοφορούσε δηλαδή κάπου το 2015 και στις 25 Δεκεμβρίου 2014, λόγω προβλημάτων με την απελευθέρωση του demo. Η έκδοση για Android κυκλοφόρησε στις 13 Νοεμβρίου 2014. Το παιχνίδι είναι prequel του "Five Nights at Freddy's".

Ο παίκτης παίζει ως Τζέρεμι Φίτζεραλντ. Το παιχνίδι διαθέτει έξι καινούργια Animatronics καθώς και χαλασμένες εκδοχές των Animatronic από το πρώτο παιχνίδι. Σε αντίθεση με το πρώτο παιχνίδι εδώ δεν υπάρχουν πόρτες και για να σωθεί από τα Animatronics ο παίκτης έχει στη διάθεση του μια μάσκα του Φρέντυ του Αρκούδου που πρέπει να φορέσει όταν κάποιο Animatronic είναι κοντά. Μια συνέχεια, το "Five Nights at Freddy's 3", κυκλοφόρησε στις 2 Μαρτίου 2015.
NGC 7759

Ο NGC 7759 είναι φακοειδής γαλαξίας στον αστερισμό του Υδροχόου, ο οποίος αλληλεπιδρά με ένα μικρότερο γαλαξία. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift). Απέχει περίπου 320 εκατομμύρια έτη φωτός.
NGC 695

Ο NGC 695 είναι σπειροειδής γαλαξίας που απέχει 450 εκατομμύρια έτη φωτός από τη Γη και βρίσκεται στον αστερισμό Κριό. Περιγράφεται και ως ακανόνιστος γαλαξίας και έχει μορφή που θυμίζει «ανακυκλούμενο ανεμοστρόβιλο». Ο γαλαξίας αλληλεπιδρά με έναν μικρότερο γαλαξία.
Σοσένκ Γ΄

Ο Βασιλιάς Ουσερμαατρέ Σετεπεντρέ/Σετεπεναμούν Σοσένκ Γ΄ ήταν ηγέτης της Εικοστής δεύτερης Δυναστείας της αρχαίας Αιγύπτου για 39 χρόνια ιστορικές καταγραφές της εποχής. Δύο Ταύροι του Άπι θάφτηκαν κατά τη βασιλεία του, το τέταρτο και το 28ο έτος και γιόρτασε το Ιωβηλαίο του Χεμπ Σεντ στο 30ο έτος της βασιλείας του. Δεν είναι γνωστά πολλά πράγματα για την επιτυχημένη διεκδίκησή του του θρόνου, καθώς δεν ήταν γιος του Οσορκόν Β΄ και η οικογενειακές σχέσεις του Σοσένκ είναι άγνωστες. 

Από το όγδοο έτος και μετά η βασιλεία του Σοσένκ χαρακτηρίστηκε από την απώλεια της πολιτικής ενότητας της Αιγύπτου, με την εμφάνιση του Πετοβάτη Α΄ στις Θήβες. Από εκείνο το σημείο και μετά οι βασιλιάδες της 22ης Δυναστείας έλεγχαν μόνο την Κάτω Αίγυπτο. Ο Αρχιερέας των Θηβών Οσορκόν Β΄ (ο μετέπειτα Οσορκόν Γ΄) χρονολογούσε τις δραστηριότητές του στις Θήβες και την Άνω Αίγυπτο με τα χρόνια βασιλείας του Σοσένκ Γ΄, αλλά αυτό ήταν μόνο για διοικητικούς λόγους, καθώς ο Οσορκόν δεν αυτοανακηρύχθηκε βασιλιάς μετά το θάνατο του πατέρα του, Τακελότ Β΄. Με βάση το γνωστό "Χρονικό" του Οσορκόν Β΄, οι περισσότεροι αιγυπτιολόγοι σήμερα δέχονται ότι το έτος 22 της βασιλείας του Τακελότ Β΄ είναι το ίδιο με το 22ο του Σοσένκ Γ΄.
NGC 800

Ο NGC 800 (πάνω) και ο NGC 799 (κάτω) από το [[ESO]].
Ο NGC 800 είναι σπειροειδής γαλαξίας στον αστερισμό Κήτος. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) το 1885 Απέχει περίπου 300 εκατομμύρια έτη φωτός και αποτελεί ομάδα μαζί με τον ραβδωτό σπειροειδή NGC 800. Έχει τρεις βραχίονες.
Γκρανολιές

Το Γκρανολιές () είναι μια μεσαίου μεγέθους πόλη και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) του Ανατολικού Μπαλιές. 

Το σημαντικότερο αρχιτεκτονικό μνημείο της πόλης είναι το αναγεννησιακό κτίριο της Πορσάδα ("la Porxada") που χρησίμευε ως κέντρο αγοραπωλησίας του σιταριού. Το όνομα της πόλης προέρχεται από τη λέξη granolla, μεσαιωνική μορφή της σημερινής καταλανικής λέξης granota ('βατράχι') από τα πολλά βατράχια που βρίσκονταν στον οικισμό λόγω της παρουσίας του ποταμού Κονγκόστ.
Ζοζέ Μανουέλ Ιμμπάμμπα

Ο σεβασμιότατος Ζοζέ Μανουέλ Ιμμπάμμπα (πορτογαλική: "José Manuel Imbamba", γεννήθηκε στις 7 Ιανουαρίου 1965) είναι αρχιεπίσκοπος της Ρωμαιοκαθολικής Εκκλησίας, με έδρα στο Σαουρίμο ("Saurimo") του νοτίου Λούντα της Ανγκόλας, όπου υποδείχθηκε στις 12 Απριλίου 2011, αντικαθιστώντας τον Εουτζένιο νταλ Κόρσο ("Eugenio Dal Corso").
NGC 38

250px|thumb|right|NGC 38
O NGC 38 (άλλες ονομασίες: MCG-1-1-47, Stephan XII, PGC 818) είναι σπειροειδής γαλαξίας στον αστερισμό Ιχθύες. Απέχει περίπου 350 εκατομμύρια έτη φωτός.
Σορτ

Το Σορτ (καταλανικά: Sort) είναι κωμόπολη και δήμος της επαρχίας της Λιέιδα στην Καταλονία, πρωτεύουσα, μαζί με το Ποντ ντε Σουέρτ της φυσικής επαρχίας (κομάρκας) του Άνω Παλιάρς. Στο μεσαίωνα ήταν η έδρα του κόμη του Άνω Παλιάρς· από εκείνη την εποχή διατηρείται το φρούριο και ο πολύ γραφικός μεσαιωνικός πυρήνας της ενώ το σύμβολο της κωμόπολης ταυτίζεται με τον δικέφαλο αετό των κόμητων. Την κωμόπολη διασχίζει ο ποταμός Νογέρα Παλιαρέζα. 

Το όνομα της κωμόπολης είναι το ίδιο με αυτό του Ποντ ντε Σουέρτ: και τα δύο προέρχονται από τη βασκική λέξη sort ('γέφυρα'). Είναι ένα από τα πολλά βασκικά τοπωνύμια που εντοπίζονται στα Πυρηναία όρη που αποδεικνύουν την ύπαρξη σημαντικών βασκικών πληθυσμών στην περιοχή μέχρι τουλάχιστον τον 9ο αιώνα.
NGC 43

thumb|right|250px|Ο φακοειδής γαλαξίας NGC 43
O NGC 43 είναι ραβδωτός φακοειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο περίπου 90.000 ετών φωτός. Τον ανακάλυψε ο Τζων Χέρσελ το 1827.
Τρεμ

Το Τρεμ (καταλανικά: Tremp) είναι κωμόπολη και δήμος της επαρχίας της Λιέιδα στην Καταλονία, πρωτεύουσα της φυσικής επαρχίας (κομάρκας) του Κάτω Παλιάρς. Είναι το σημαντικότερο αστικό κέντρο της ευρύτερης περιοχής των πρόποδων των Πυρηναίων της Λιέιδα, λειτουργώντας ως το κύριο σημείο αναφοράς για τις υπηρεσίες των γύρω οικισμών και χωριών. 

Ιστορικά το Τρεμ και η κομάρκα του ανήκαν στην μεσαιωνική κομητεία του Παλιάρς και γι' αυτόν τον λόγο εντοπίζονται γύρω στα είκοσι απομεινάρια μεσαιωνικών φρούριων και πύργων που μαζί με τις πάμπολλες εκκλησίες (κυρίως ρομανικού ρυθμού) και το φυσικό κάλος προσελκύουν αρκετά μεγάλο αριθμό τουριστών. Από τα όρια του δήμου περνάνε οι ποταμοί Νογέρα Παλιαρέζα και Νογέρα Ριβαγορσάνα.
NGC 39

250px|thumb|right|Ο NGC 39

NGC 39 (άλλες ονομασίες: UGC 114, MCG 5-1-52, ZWG 499.76, PGC 852) είναι σπειροειδής γαλαξίας στον αστερισμό Ανδρομέδα.
Μπικ

Το Μπικ (καταλανικά κι επίσημα: Vic) είναι μια μέσου μεγέθους πόλη και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) της Οζόνα και ένα από τα κύρια αστικά κέντρα της κεντρικής Καταλονίας. 

Είναι μια πόλη με πολύ μεγάλη ιστορία που ανάγεται στη ρωμαϊκή εποχή όταν και η πόλη ονομαζόταν "Ausa" από το όνομα της τοπικής ιβηρικής φυλής των Αουζετανών. Οι καταστροφές που υπέστη όσο βρισκόταν στα σύνορα της φραγκικής Ισπανικής Μαρκίας με την Αλ-Άνταλους έκαναν αναγκαία την ανακατασκευή της που ξεκίνησε από το λεγόμενο "Vicus Ausensis" (τη γειτονιά των αουζετανών) που έμεινε ως τοπωνύμιο. Μέχρι τη δεκαετία του 1980 το όνομα της πόλης γραφόταν "Vich". 

Σήμερα είναι έδρα του ομώνυμου πανεπιστημίου ("Universitat de Vic").
Μπιλανόβα ι λα Ζελτρού

Η Μπιλανόβα ι λα Ζελτρού (καταλανικά κι επίσημα: Vilanova i la Geltrú, ισπανικά: Villanueva i la Geltrú) είναι μια παραλιακή πόλη μέσου μεγέθους και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) του Γκαράφ. Είναι ο τόπος γέννησης του καταλανιστή πολιτικού Φρανσέσκ Μασιά.

Φιλοξενεί την Ανωτάτη Πολιτεχνική Σχολή Μηχανικών ("Escola Politècnica Superior d'Enginyeria de Vilanova i la Geltrú"), ένα σημαντικό οργανισμό που ανήκει στο Πολυτεχνείο της Καταλονίας που επικεντρώνεται στην έρευνα γύρω από τη Μεσόγειο. Είναι το τρίτο σημαντικότερο αλιευτικό λιμάνι της Περιφέρειας.
Κατάλογος Caldwell

Ο Κατάλογος Caldwell (Κάλντγουελ) είναι αστρονομικός κατάλογος ο οποίος αποτελείται από 109 αστρικά σμήνη, νεφελώματα και γαλαξίες για παρατήρηση από ερασιτέχνες αστρονόμους. Τον συνέταξε ο Patrick Moore ως συμπλήρωμα για τον κατάλογο Μεσιέ.

Ο Moore παρατήρησε ότι παρόλο που ο κατάλογος Μεσιέ επίσης προορίζεται για ερασιτέχνες που επιθυμούν να παρατηρήσουν απομακρυσμένα αστρονομικά αντικείμενα, δεν περιλαμβάνει αρκετά από τα λαμπρότερα. Για παράδειγμα δεν περιλαμβάνονται οι Υάδες ή ο Γαλαξίας του Γλύπτη (NGC 253). Άλλο ένα πρόβλημα του καταλόγου του Σαρλ Μεσιέ είναι πως συντάχθηκε βάσει παρατηρήσεων που έγιναν στο Παρίσι, συνεπώς δεν περιλαμβάνονται αντικείμενα του νοτίου ημισφαιρίου, όπως το Ωμέγα Κενταύρου, ο Κένταυρος Α και το 47 Τουκάνας. Ο Κατάλογος Caldwell έχει ίδιο πλήθος αντικειμένων με τον κατάλογο Μεσιέ. Πρωτοδημοσιεύτηκε στο περιοδικό "Sky & Telescope" τον Δεκέμβριο 1995 και ονομάστηκε έτσι από το δεύτερο επώνυμο του Moore που είναι "Caldwell". Εν αντιθέσει με τα αντικείμενα Μεσιέ που καταγράφηκαν περίπου με την σειρά που τα ανακάλυψε ο Σαρλ Μεσιέ και οι συνάδελφοί του, ο Caldwell είναι ταξινομημένος βάσει της αποκλίσεως των αστέρων, με το πρώτο αντικείμενο (το C1) να είναι το βορινότερο και το τελευταίο (το C109) το νοτιότερο. Υπάρχουν δύο αντικείμενα που δεν ακολουθούν αυτόν τον κανόνα και κατηγοριοποιούνται εκτός σειράς: το NGC 4244 και το σμήνος των Υάδων. Άλλες ασυνέπειες και λάθη στον αρχικό κατάλογο έχουν διορθωθεί.
Ελ Μπεντρέλ

Το Ελ Μπεντρέλ (καταλανικά: El Vendrell) είναι παραθαλάσσια πόλη και δήμος της επαρχίας της Ταραγόνα στην Καταλονία, πρωτεύουσα της φυσικής επαρχίας (κομάρκας) του Κάτω Πενεδές. Είναι ο τόπος γέννησης του καταλανού μουσικού Πάου Καζάλς, του πολιτικού Αντρέου Νιν και του ποιητή Άνζελ Γκιμερά. Παραδοσιακά η πόλη αποτελεί ένα σημαντικό συγκοινωνιακό κόμβο προς τη νότια Καταλονία.
Σάντα Κολόμα δε Γκραμανέτ

Η Σάντα Κολόμα δε Γκραμανέτ (καταλανικά: Santa Coloma de Gramanet) είναι μια πόλη και δήμος της επαρχίας της Βαρκελώνης στην Καταλονία, που εντάσσεται στην μητροπολιτική περιοχή της καταλανικής πρωτεύουσας από την οποία απέχει 9 χιλιόμετρα και συνδέεται με μετρό.

Κοντά στην πόλη εντοπίζεται η ιβηρική ακρόπολη του Πουτς Καστελάρ ενώ γύρω από αυτήν εντοπίζονται διάφοροι πύργοι που χρησίμευαν στην άμυνα της περιοχές εναντίον των επιθέσεων της μουσουλμάνων της Αλ-Άνταλους. Είναι χτισμένη δίπλα στον ποταμό Μπεζός.
Σαν Κουγάτ δελ Μπαλιές

Το Σαν Κουγάτ δελ Μπαλιές (καταλανικά: Sant Cugat del Vallès) είναι μια πόλη και δήμος της επαρχίας της Βαρκελώνης στην Καταλονία. Βρίσκεται στη φυσική επαρχία του Δυτικού Μπαλιές.

Οικοδομήθηκε τον μεσαίωνα γύρω από το μοναστήρι του Αγίου Κουκουφά (λατινικά: "Cucuphas"), χριστιανού μάρτυρα από την Τυνησία που θρυλείται ότι δολοφονήθηκε στον ρωμαϊκό οχυρό "Castrum Octavianum" όπου μετέπειτα κτίστηκε η εκκλησία. Το φρούριο ήλεγχε την Αυγούστεια Οδό μεταξύ Egarra και Barcino. Παραδοσιακά υπήρξε ένα αγροτικό χωριό μέχρι τις αρχές του 20ού αιώνα όταν και μεταμορφώθηκε αρχικά σε χώρο παραθερισμού κι έπειτα, από την δεκαετία του 1970 κι έπειτα, σε μια από τις πόλεις-κοιτώνες της καταλανικής πρωτεύουσας. Στα όριά του εντοπίζονται και διάφορες βιομηχανικές ζώνες.
Πρωτάθλημα Καλαθοσφαίρισης Κοσσυφοπεδίου 2014–15

Το Πρωτάθλημα Καλαθοσφαίρισης Κοσσυφοπεδίου 2014–15, για λόγους χορηγίας ETC Σούπερλιγκ, ήταν η 23η περίοδος του Πρωταθλήματος Καλαθοσφαίρισης Κοσσυφοπεδίου, του υψηλότερου επαγγελματικού πρωταθλήματος καλαθοσφαίρισης στο Κοσσυφοπέδιο.

Η κανονική περίοδος ξεκίνησε στις 5 Οκτωβρίου του 2014 και τελείωσε στις 16 Απριλίου του 2015, μετά από όλες τις ομάδες να παίζουν 28 παιχνίδια. Οι 4 καλύτερες ομάδες προκρίθηκαν στη φάση των play-off. Η Σίγκαλ Πρίστινα ήταν η κορυφαία στην κατάταξη στην κανονική περίοδο ενώ η Μπέσα υποβιβάστηκε στην Β΄ Κατηγορία, τερματίζοντας τελευταία στον βαθμολογικό πίνακα.

Τα play-offs ξεκίνησαν στις 18 Απριλίου του 2015 και ολοκληρώθηκαν στις 18 Μαΐου του 2015, η Σίγκαλ Πρίστινα κέρδισε τον τίτλο με τη νίκη της στους Τελικούς 2-1 επί της Πέγια.
Ματαρό

Το Ματαρό (καταλανικά: Mataró) είναι μια πόλη και δήμος της επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) του Μαρέσμε. 

Είναι η πρώτη πόλη της Ισπανίας που είχε σιδηροδρομικό δίκτυο που την ένωνε με τη Βαρκελώνη (1848) λόγω της ανθηρής βιομηχανικής παραγωγής που από τα μέσα του 19ου αιώνα είχε λάβει χώρα στην πόλη. Η προσήλωση στην επεξεργασία υφασμάτων διατηρήθηκε μέχρι τα τέλη του 20ού αιώνα, όταν και λόγω του διεθνούς ανταγωνισμού το Ματαρό μετατράπηκε σταδιακά σε μια πόλη που κυριαρχείται από τον τριτογενή τομέα. Είναι γενέτειρα του αρχιτέκτονα και αρχαιολόγου Ζοζέπ Πουτς ι Καδαφάλκ.
NGC 5624

Ο NGC 5624 είναι σπειροειδής γαλαξίας στον αστερισμό του Βοώτη. Τον ανακάλυψε ο Αμερικανός Λιούις Σουίφτ το 1887.
Τεράσα

Η Τεράσα (καταλανικά κι επίσημα: Terrassa, σπάνια στα ισπανικά: Tarrasa) είναι μια πόλη και δήμος της επαρχίας της Βαρκελώνης στην Καταλονία, συμπρωτεύουσα μαζί με το Σαβαδέλ της φυσικής επαρχίας (κομάρκας) του δυτικού Μπαλιές στα δυτικά της Βαρκελώνης.

Στην Τεράσα βρέθηκαν το 2005 εργαλεία και απολιθώματα ηλικίας μεταξύ 800.000 και 1.000.000 χρόνων, από τα παλαιότερα της Ευρώπης. Στη ρωμαϊκή περίοδο η πόλη της "Egara" ιδρύθηκε την εποχή του αυτοκράτορα Βεσπασιανού δίπλα στην ιβηρική "Egosa". Ο καθεδρικός ναός της διατηρεί στοιχεία από το βησιτοτθικό ναό αν και στην πλειοψηφία του είναι ρομανικού ρυθμού. Έργο του μεσαίωνα είναι και το φρούριο του Μπαλπαραδίς, αρχικά μοναστήρι και μετέπειτα οίκος των βασιλέων της Αραγόνας.

Από τον 19ο αιώνα η Ταράσα συμμετείχε στη βιομηχανική ανάπτυξη της Καταλονίας που επικεντρώθηκε κυρίως στην επεξεργασία υφασμάτων. Ως αποτέλεσμα εντοπίζονται πολλά κτίρια του καταλανικού μοδερνισμού όπως η Masia Freixa.
Θεοδωρίδας ο Συρακούσιος

Ο Θεοδωρίδας ο Συρακούσιος (3ος αιώνας π.Χ.) ήταν αρχαίος Έλληνας λυρικός ποιητής και επιγραμματοποιός από τις Συρακούσες. Θεωρείται πως έζησε κατά την ίδια εποχή με τον ποιητή Ευφορίωνα, κατά τη δεκαετία του 230 π.Χ. μια και υπάρχουν αναφορές του ενός προς τον άλλο στα επιγράμματα τους, καθώς ήταν επίσης σύγχρονος και του ποιητή Μνασάλκα τον οποίο και επέκρινε πως αντέγραφε απροκάλυπτα τον ελεγειακό ποιητή του 5ου αιώνα π.Χ., Σιμωνίδη τον Κείο.

Εκτός από τα 18 επιγράμματα του τα οποία διασώζονται στην Ελληνική Ανθολογία, έγραψε και ένα λυρικό ποιήμα με τίτλο "Εἰς Ἔρωτα", ένα διθύραμβο με την ονομασία "Κένταυροι", και μερικά άλλα ποιήματα από τα οποία διασώζονται κάποια αποσπάσματα αλλά όχι οι τίτλοι τους.
Ford Ka

Το Ford Ka είναι ένα αυτοκίνητο πόλης, αρχικά της κατηγορίας A και στην τρίτη γενιά του (την σημερινή) της κατηγορίας Β. Κατασκευάζεται από την αυτοκινητοβιομηχανία Ford, τόσο από το γερμανικό, όσο και από άλλα παρακλάδια της Ford σε άλλες ηπείρους. Η πρώτη γενιά του εισήχθη τον Σεπτέμβριο του 1996, σαν ένα επιπρόσθετο μοντέλο στην παλέτα της Ford, με σκοπό να ανταγωνιστεί κυρίως το Renault Twingo, ενώ η δεύτερη γενιά του κυκλοφόρησε στις αρχές του 2009 και η τρίτη γενιά του στα τέλη του 2014. Η πρώτη γενιά του, βασίστηκε στην πλατφόρμα του λίγο μεγαλύτερου Ford Fiesta 4ης γενιάς, αλλά με εντελώς διαφορετικό ντιζάιν και ως μοντέλο ακόμα χαμηλότερου κόστους. Η δεύτερη γενιά του Ka βασιζόταν στο Fiat 500 που εισήχθη το 2007 και στο αντίστοιχο, συγγενικό του 500, Fiat Panda.

Στα πλαίσια της αναδιοργάνωσης της Ford στην Ευρώπη, η οποία έχει ως στόχο να αυξήσει το περιθώριο κέρδους της εταιρείας, ανακοινώθηκε τον Απρίλιο του 2019 ότι η παραγωγή του ευρωπαϊκού μοντέλου θα σταματήσει τον Σεπτέμβριο του 2019, όπως και έγινε. Στη συνέχεια, η διάθεσή του στην ήπειρο αυτή διακόπηκε μόλις πωλήθηκαν όσα αντίτυπα είχαν απομείνει.
IC 2391

thumb|240px|Η θέση του σμήνους στον αστερισμό
Το IC 2391 (γνωστό και ως "σμήνος όμικρον Ιστίας" και "Caldwell 85") είναι ανοικτό σμήνος στον αστερισμό Ιστία. Ο πρώτος που το περιέγραψε ήταν ο Πέρσης αστρονόμος Αλ Σουφί το 964. Ο Νικολά Λουί ντε Λακάιγ το ανακάλυψε ανεξάρτητα τις 11 Φεβρουαρίου 1752. 

Το σμήνος απέχει περίπου 500 έτη φωτός από τη Γη (είναι ένα από τα εγγύτερα ανοικτά σμήνη) και αποτελείται από περίπου 30 άστρα. Η συνολική λαμπρότητα του σμήνους είναι +2,5 και μπορεί να παρατηρηθεί δια γυμνού οφθαλμού. Το λαμπρότερο άστρο του είναι φασματικού τύπου Β3 και έχει φαινόμενο μέγεθος +3,63. Η ηλικία του σμήνους υπολογίζεται περίπου στα 50 εκατομμύρια έτη.
Θεοφύλακτος Δαλασσηνός

Ο Θεοφύλακτος Δαλασσηνός (γεννήθηκε περίπου το 990 - πέθανε μετά από το 1039) ήταν βυζαντινός αξιωματούχος μέλος της αριστοκρατικής οικογένειας των Δαλασσηνών, που κατείχε ανώτερες στρατιωτικές θέσεις στον 11ο αιώνα.

Ο Θεοφύλακτος ήταν ο γιος του Δαμιανού Δαλασσηνού, ο πρώτος που πιστοποιείται μέλος του διακεκριμένου οίκου των Δαλασσηνών. Πρωτοεμφανίστηκε στα 998, όπου συνόδευσε τον πατέρα του, στη συνέχεια, κρατώντας τη θέση του Δούκας (διοικητής) της Αντιόχειας το 1059., στη μάχη κατά των Φατιμιδών. Στην προκύπτουσα Μάχη της Απάμειας ο πατέρας του Δαμιανός σκοτώθηκε και ο Θεοφύλακτος, μαζί με τον αδελφό του Κωνσταντίνο, πιάστηκαν αιχμάλωτοι. Στη συνέχεια πωλούνται στον Φατιμίδη στρατηγό Jaysh αλ-Samsama για 6.000 χρυσά δηνάρια,κι εμειναν για τα επόμενα δέκα χρόνια σε αιχμαλωσία στην πρωτεύουσα των Φατιμίδων το Καΐρο.

Μετά την απελευθέρωσή του, συνέχισε τη στρατιωτική του καριέρα, αλλά η ζωή του είναι ασαφής μέχρι το 1021/22, οπότε, κατείχε το αξίωμα του "πρωτοσπαθαρίου" και "δρουγγάριου" (πιθανότατα τη θέση του "δρουγγάριου της Βίγλας"). Τον Αύγουστο του 1022 ο αυτοκράτορας Βασίλειος Β΄ (βασίλεψε 976-1025) τον διόρισε στρατηγό (στρατιωτικός διοικητής) του θέματος Ανατολικών και του έδωσε χρήματα για να μαζέψει στρατεύματα, για να καταστείλει την εξέγερση του Νικηφόρου Ξιφία και του Νικηφόρου Φωκά. Στο τέλος, ο Ξιφίας πιάστηκε αιχμάλωτος. Ο Φωκάς δολοφονήθηκε και η εξέγερση κατέρρευσε, ο Δαλασσηνός πήρε τον Ξιφία κρατούμενο και τον έφερε σε δίκη στην Κωνσταντινούπολη.

Από σφραγίδες της θητείας του, είναι γνωστό ότι κατείχε περαιτέρω την θέση του κατεπάνω της Ιβηρίας (πιθανώς πριν από 1021), και κατεπάνω του Βασπουρακάν (μετά το 1027). Η τελευταία θέση του, πιθανόν το 1032-1034, ήταν αυτό του δούκα της Αντιόχειας, με τα αξιώματα του "ανθύπατου", "πατρικίου" και του "βέστη", που πιστοποιείται και από μία σφραγίδα. Ο αυτοκράτορας Μιχαήλ Δ΄ ο Παφλαγών (1034 - 1041) είχε την υποψία ότι οι Δαλασσηνοί ήθελαν να σφετεριστούν τον θρόνο. Έτσι η καριέρα του Θεοφύλακτου μάλλον τελείωσε το 1034, και όλη η οικογένεια εξορίστηκε τον Αύγουστο του 1039. Μία άλλη σφραγίδα δείχνει ότι κατείχε την ανώτατη βαθμίδα του "μαγίστρου", αλλά δεν είναι σαφές αν ήταν ήδη πριν από το 1034 ή αν είχε πάρει τον τίτλο μετά το θάνατο του Μιχαήλ Δ.

Ο Θεοφύλακτος ήταν πιθανότατα ο πατέρας του Αδριανού, του παππού της μητέρας της Άννας Δαλασσηνής, μητέρα του αυτοκράτορα Αλεξίου Α Κομνηνού, ιδρυτής της δυναστείας των Κομνηνών.
Φάντασμα του Δία

Το Φάντασμα του Δία ή NGC 3242 ή Caldwell 59 είναι πλανητικό νεφέλωμα στον αστερισμό της Ύδρας. Το ανακάλυψε ο Ουίλιαμ Χέρσελ (Frederick William Herschel) στις 7 Φεβρουαρίου 1785 και το καταλογογράφησε ως H IV.27. Ο Τζον Χέρσελ (John Frederick William Herschel) παρατήρησε το νεφέλωμα την δεκαετία του 1830, όταν βρίσκονταν στο Ακρωτήριο της Καλής Ελπίδος και το κατέγραψε ως h 3248. Το 1864 το συμπερίλαβε στον Γενικό Κατάλογο (General Catalogue) ως GC 2102 και το 1888 εντάχθηκε στον Νέο γενικό αστρονομικό κατάλογο (New General Catalogue) ως NGC 3242.
Εκτός από "Φάντασμα του Δία", το συγκεκριμένο ουράνιο αντικείμενο καλείται μερικές φορές "Νεφέλωμα Μάτι". Έχει μέγεθος δύο ετών φωτός από άκρο σε άκρο και στο κέντρο του υπάρχει ένας λευκός νάνος με φαινόμενο μέγεθος +11. Τα εσωτερικά στρώματα του νεφελώματος σχηματίστηκαν πριν από 1.500 χρόνια περίπου.
Volkswagen T6

300px|μικρογραφία|Volkswagen T6 Multivan 2.0 TDI του 2015.
Το Volkswagen T6 είναι η έκτη γενιά του μεσαίου ελαφρού φορτηγού της γερμανικής αυτοκινητοβιομηχανίας Volkswagen. Είναι διαθέσιμο τόσο σε επαγγελματικές εκδόσεις, γνωστές με την ονομασία Transporter και με πολλές επιλογές αμαξώματος, όσο και σε επιβατικές εκδόσεις με τις ονομασίες Caravelle και Multivan. Η μαζική παραγωγή του, ξεκίνησε το 2015, αντικαθιστώντας το Volkswagen T5. Γενικώς, το Τ6 αποτελεί μία εκτενή ανανέωση του Τ5.
NGC 188

thumb|right|250px|Το NGC 188
Το NGC 188 ή Caldwell 1 είναι ανοικτό σμήνος στον αστερισμό Κηφέα. Βρίσκεται πολύ κοντά στον Ουράνιο Βόρειο Πόλο και υπολογίζεται πως απέχει 5.000 έτη φωτός. Το ανακάλυψε ο Τζων Χέρσελ το 1825. Σε αντίθεση με τα περισσότερα ανοικτά σμήνη που είναι βραχύβια, το NGC 188 είναι ένα από τα παλαιότερα γνωστά, με ηλικία της τάξεως των πέντε δισεκατομμυρίων ετών. Συνήθως τα ανοικτά σμήνη διαλύονται εξ αιτίας της βαρυτικής αλληλεπίδρασης με τον Γαλαξία μας, όμως το συγκεκριμένο βρίσκεται πολύ πάνω από το γαλαξιακό επίπεδο.
Ευάγγελος Γαρουφαλιάς

Ο Ευάγγελος Γαρουφαλιάς (1866 - 5 Ιουλίου 1935) ήταν Έλληνας νομικός και πολιτικός, ο οποίος υπήρξε δήμαρχος και βουλευτής.
Δημοτική Πινακοθήκη Θεσσαλονίκης

Η Δημοτική Πινακοθήκη Θεσσαλονίκης είναι μουσείο τέχνης που βρίσκεται στο κτίριο Κάζα Μπιάνκα, στη συμβολή των οδών Βασιλίσσης Όλγας 180 και Θεμιστοκλή Σοφούλη στη Θεσσαλονίκη. Ιδρύθηκε το 1966 και διοργανώνει περιοδικές εκθέσεις βασισμένες στις μόνιμες συλλογές της αλλά και σε εκθέματα που αποτελούν αποτέλεσμα της συνεργασίας με άλλους φορείς, μουσεία κλπ.
International Virtual Aviation Organisation

IVAO VZN ή International Virtual Aviation Organisation VZW, είναι ένας μη κερδοσκοπικός οργανισμός ο οποίος λειτουργεί, χωρίς οικονομική επιβάρυνση των χρηστών, ένα δίκτυο εξομοίωσης πτήσεων.
Ακολουθούμενης μιας δωρεάν εγγραφής στο δίκτυο, οι χρήστες μπορούν συνδεθούν στο δίκτυο IVAO (IVAN) και να απολαύσουν τις υπηρεσίες του οργανισμού ως εικονικοί Ελεγκτές Εναέριας Κυκλοφορίας ή εικονικοί πιλότοι εμπλεκόμενοι και αλληλεπιδρώντας μεταξύ τους σε ένα μαζικά πολυχρηστικό περιβάλλον, εφαρμόζοντας διαδικασίες της πραγματικής αεροπλοΐας, φρασεολογία και τεχνικές.
IC 2220

Το IC 2220 είναι νεφέλωμα ανάκλασης το οποίο απέχει 1.200 έτη φωτός και βρίσκεται στον αστερισμό Τρόπιδα.
NGC 7250

Ο NGC 7250 είναι σπειροειδής γαλαξίας στον αστερισμό Σαύρα. Απέχει περίπου 45 εκατομμύρια έτη φωτός (13,7 Mpc) από τη Γη. Ο γαλαξίας αλληλεπιδρά με ένα μικρότερο γαλαξία. Τον ανακάλυψε ο αστρονόμος Ουίλιαμ Χέρσελ (Frederick William Herschel) το 1790.

Το 2013 παρατηρήθηκε ένας υπερκαινοφανής στον γαλαξία, ο οποίος πήρε την ονομασία SN 2013dy.
Δαμιανός Δαλασσηνός

Ο Δαμιανός Δαλασσηνός ήταν βυζαντινός αξιωματούχος, το πρώτο γνωστό μέλος της αριστοκρατικής οικογένειας των Δαλασσηνών. Είναι γνωστός για τις υπηρεσίες του ως στρατιωτικός διοικητής (δούξ) της Αντιοχείας το 996-998. Αντιμετώπισε τους Φατιμίδες με κάποια επιτυχία, μέχρι που σκοτώθηκε στη Μάχη της Απάμειας στις 19 Ιουλίου 998.
NGC 1260

O NGC 1260 είναι σπειροειδής γαλαξίας στον αστερισμό του Περσέα. Απέχει περίπου 250 εκατομμύρια έτη φωτός και ανήκει στο σμήνος γαλαξιών του Περσέα. Αποτελεί ζεύγος γαλαξιών με τον κοντινό PGC 12230. Υπάρχουν ενδείξεις για την ύπαρξη ενός αχνού εξωτερικού σπειροειδή βραχίονα και μιας κεντρικής ράβδου. Στον πυρήνα είναι έντονη η παρουσία σκόνης και η εκπομπή Ηα, που συνδέονται με την γέννηση νέων αστέρων. Το 2006 καταγράφτηκε εκεί ο δεύτερος φωτεινότερος υπερκαινοφανής στο παρατηρήσιμο σύμπαν, ο SN 2006gy.
Ντρου Νέιμικ

Ο Ντρου Νέιμικ, γεννημένος στις 18 Φεβρουαρίου 1985 στο Μούσκεγκον του Μίσιγκαν, είναι Αμερικανός καλαθοσφαιριστής, ο οποίος αγωνιζόταν στην ομάδα του Άρη την σεζόν 2014-15.
Είναι ένας... τρελλός τρελλός Βέγγος

Το Είναι ένας... τρελλός τρελλός Βέγγος είναι ελληνική κινηματογραφική ταινία του 1965, σε παραγωγή ΘΒ. Ταινίες γέλιου, σε σκηνοθεσία Πάνου Γλυκοφρύδη. Το σενάριο το έγραψαν οι Δημήτρης Βασιλειάδης και Ναπολέων Ελευθερίου. Πρωταγωνιστούν οι Θανάσης Βέγγος, Λαυρέντης Διανέλλος και η Κλεώ Σκουλούδη.

Η ταινία αναφέρεται στην προσπάθεια του Θανάση να βρει, επιτέλους, τον πατέρα του. Παρόλα αυτά, αφού τον βρίσκει, και είναι και πλούσιος, θα συναντήσει πολλές δυσκολίες από την υπηρεσία του σπιτιού, η οποία θα επιχειρήσει να τον τρελάνει για να μην κληρονομήσει εκείνος την μεγάλη περιουσία του πατέρα του.

Η ταινία αποτελεί το ντεμπούτο της κινηματογραφικής εταιρίας του Θανάση Βέγγου, ΘΒ Ταινίες γέλιου.
Αντώνης Ασημακόπουλος

Ο Αντώνης Ασημακόπουλος, γεννημένος στην Αθήνα στις 24 Ιουλίου 1976, είναι Έλληνας καλαθοσφαιριστής. Έχει ύψος 2,04 m και αγωνίζεται στη θέση του πάουερ φόργουορντ στην ομάδα του Ιπποκράτη Κω.
Γιάννης Καραθανάσης

Ο Γιάννης Καραθανάσης, γεννημένος στη Θεσσαλονίκη στις 17 Φεβρουαρίου 1991, είναι Έλληνας διεθνής καλαθοσφαιριστής. Έχει ύψος 2,03 m και αγωνίζεται στην θέση του σμολ φόργουορντ, έχοντας παίξει με τις ομάδες του Πανελληνίου, της Καβάλας, του Άρη και των Τρικάλων.
NGC 1410

O NGC 1410 είναι ελλειπτικός γαλαξίας ο οποίος απέχει περίπου 300 εκατομμύρια έτη φωτός από το Ηλιακό Σύστημα και βρίσκεται στον αστερισμό Ταύρο. Αλληλεπιδρά με τον NGC 1409. Τον ανακάλυψε ο αστρονόμος Γουίλιαμ Πάρσονς (William Parsons) στις 17 Ιανουαρίου 1855.
Βούρλα

thumb|280px|Εργατικές πολυκατοικίες στα Βούρλα
thumb|280px|Η οδός Σωκράτους στο κέντρο των Βούρλων - στα αριστερά διακρίνεται το Αστυνομικό Τμήμα Δραπετσώνας, στα δεξιά κτίριο υπηρεσιών της Νομαρχίας Πειραιώς
thumb|280px|Νομαρχία Πειραιώς, Διεύθυνση Μεταφορών και Συγκοινωνιών στα Βούρλα
thumb|280px|Πάρκο στα Βούρλα

Τα Βούρλα, αν και θεωρούνται συνοικία του Πειραιά, είναι στην πραγματικότητα ένα μεγάλο οικοδομικό τετράγωνο στα όρια του Δήμου Δραπετσώνας, στα ανατολικά της πόλης, κοντά στην εκκλησία του Αγίου Διονυσίου, στο σημείο που η Δραπετσώνα συνορεύει με τις συνοικίες του Πειραιά Κοπή και Παπαστράτος. Ορίζονται από τις οδούς Ψαρών, Εθνικής Αντιστάσεως, Δογάνης και Μιαούλη. Καταλαμβάνουν μια έκταση 15 περίπου στρεμμάτων, και στο κέντρο τους διασχίζονται από την οδό Σωκράτους.
Δημήτρης Τσαλδάρης

Ο Δημήτρης Τσαλδάρης, γεννημένος στον Πειραιά στις 7 Μαρτίου 1980, είναι Έλληνας πρωην διεθνής καλαθοσφαιριστής. Έχει ύψος 1,96 m και αγωνίζοταν στη θέση του σούτινγκ γκαρντ .Από τον Αύγουστο του 2018 είναι διευθυντής της Ακαδημίας μπάσκετ του Ολυμπιακού Πειραιώς και προπονητής της εφηβικής ομάδας.
Five Nights at Freddy's 3

Το Five Nights at Freddy's 3 είναι point and click βιντεοπαιχνίδι επιβίωσης τρόμου πρώτου προσώπου που αναπτύχθηκε από τον Scott Cawthon, το τρίτο παιχνίδι της σειράς "Five Nights at Freddy's". Κυκλοφόρησε στο Steam στις 2 Μαρτίου 2015, για Android στις 7 Μαρτίου 2015, και για iOS στις 12 Μαρτίου, 2015.
Κόσμος 13

O Κόσμος 13 (ρωσικά: Космос 13) ήταν σοβιετικός κατασκοπευτικός δορυφόρος που εκτοξεύτηκε το 1963. Ήταν ο όγδοος από τους 81 δορυφόρους Ζενίτ που στάλθηκαν στο διάστημα, με βάρος 4.730 κιλών.
Βενέρα 2

Το Βενέρα 2 (ρωσικά: Венера-2) ήταν σοβιετικό μη επανδρωμένο διαστημόπλοιο που εκτοξεύτηκε το 1965 προκειμένου να μελετηθεί η Αφροδίτη. Επρόκειτο για σκάφος τύπου 3MV-4 το οποίο αναπτύχθηκε στα πλαίσια του Προγράμματος "Βενέρα". Η συγκεκριμένη αποστολή δεν ήταν επιτυχής διότι το σκάφος δεν εξέπεμψε δεδομένα κατά την διάρκεια της διέλευσης της πλησίον της Αφροδίτης.
Αλέξανδρος Εδιπίδης

Ο Αλέξανδρος Εδιπίδης (1877 - 1959) ήταν Έλληνας στρατιωτικός. Πολέμησε στον Πόλεμο του 1897 ως εθελοντής και στη συνέχεια ανέπτυξε πολεμική δραστηριότητα στα μέτωπα των Βαλκανίων, του Πρώτου Παγκοσμίου Πολέμου και της Μικράς Ασίας. Υπήρξε υπαρχηγός του ΓΕΣ. Αποστρατεύτηκε παίρνοντας το βαθμό του Αντιστράτηγου και ήταν συνεργάτης στην εγκυκλοπαίδεια "Ελλάς". Έγραψε και βιβλία για την ιστορία του πολέμου του 1940, την Κατοχή και άλλα. Απεβίωσε το 1959.
NGC 26

thumb|right|250px|Ο σπειροειδής γαλαξίας NGC 26
Ο NGC 26 είναι σπειροειδής γαλαξίας στον αστερισμό Πήγασο. Απέχει περίπου 215 εκατομμύρια έτη φωτός από τη Γη και έχει διάμετρο της τάξεως των 105.000 ετών φωτός. Τον ανακάλυψε ο αστρονόμος Χάινριχ ντ' Αρέ (Heinrich Louis d’Arrest).
NGC 99

Ο NGC 99 είναι σπειροειδής γαλαξίας στον αστερισμό Ιχθύες. Απέχει περίπου 235 εκατομμύρια έτη φωτός και έχει διάμετρο 75.000 ετών φωτός.. Ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) ανακάλυψε τον NGC 99 στις 8 Οκτωβρίου 1883.
Κλέμενς φον Κέττελερ

Ο Κλέμενς φον Κέττελερ (Clemens von August Freiherr Ketteler) (1853 - 1900) από τον Οίκο των Κέττλερ ήταν Γερμανός διπλωμάτης. Δολοφονήθηκε στις 20 Ιουνίου 1900, στο Πεκίνο, κατά την Εξέγερση των Μπόξερς.
Νεφέλωμα της Τρόπιδος

Το νεφέλωμα της Τρόπιδος από το [[Πολύ Μεγάλο Τηλεσκόπιο]] του [[ESO]].|εναλλ.=
Το Νεφέλωμα της Τρόπιδος (επίσης NGC 3372, Νεφέλωμα του ήτα Τρόπιδος) είναι μεγάλο λαμπρό νεφέλωμα στον αστερισμό Τρόπις, περίπου 6.500-10.000 έτη φωτός μακριά από τη Γη. Είναι ένα από τα μεγαλύτερα νεφελώματα στον Γαλαξία μας, περίπου τέσσερις φορές μεγαλύτερο από το Νεφέλωμα του Ωρίωνα, αλλά δεν είναι τόσο γνωστό εξαιτίας της θέσης του στο νότιο ουρανό. Το νεφέλωμα χωρίζεται από μια σκοτεινή λωρίδα σχήματος V στα δύο, ενώ ένα τμήμα του νεφελώματος είναι γνωστό ως το νεφέλωμα κλειδαρότρυπα. Το ανακάλυψε ο Νικολά Λουί ντε Λακάιγ τις 25 Ιανουαρίου 1752.

Το νεφέλωμα είναι τόπος γέννησης μερικών από των μεγαλύτερων άστρων στον Γαλαξία, όπως το WR 25, το οποίο είναι 6,6 εκατομμύρια φορές λαμπρότερο από τον Ήλιο, και το ήτα Τρόπιδος, το οποίο με μάζα 120 φορές μεγαλύτερη από τη Ήλιο είναι ένα από τα βαρύτερα γνωστά άστρα. Μέσα στα όρια του νεφελώματος υπάρχουν αρκετά ανοικτά σμήνη, όλα μέλη της ομάδας ΟΒ Τρόπις ΟΒ1. Ανάμεσα σε αυτά τα ανοικτά σμήνη είναι τα Trumpler 14 και Trumpler 16 τα νεότερα σμήνη, καθώς και τα Trumpler 15, Collinder (Cr) 228, Cr 232, NGC 3324 και NGC 3293.
Ζούμπερι

Το Ζούμπερι είναι παραλιακός οικισμός της βορειοανατολικής Αττικής, ο οποίος ανήκει στον Δήμο Μαραρθώνα.
NGC 559

Το NGC 559 ή Caldwell 8 είναι ανοικτό σμήνος στον αστερισμό Κασσιόπη με φαινόμενο μέγεθος +9.5. Βρίσκεται κοντά στο ανοικτό σμήνος NGC 637 και τον φωτεινό μεταβλητό αστέρα γ Κασσιόπης.
NGC 935 και IC 1801

thumb|right|250px|Οι γαλαξίες NGC 935 και IC 1801
Οι NGC 935 και IC 1801 (γνωστοί και ως Arp 276) είναι δύο γαλαξίες που αλληλεπιδρούν. Βρίσκονται στον αστερισμό Κριό και ο NGC 935 είναι ο βορειότερος του ζεύγους. Απέχουν περίπου 160 εκατομμύρια έτη φωτός από τη Γη. Ο NGC 935 είναι σπειροειδής γαλαξίας με λαμπρό πυρήνα και πολλαπλούς βραχίονες. Ο IC 1801 είναι ραβδωτός σπειροειδής γαλαξίας.

Στον NGC 935 παρατηρήθηκε ο υπερκαινοφανής SN 2006F, ενώ στον IC 1801 ο υπερκαινοφανής SN 1976H.
Νεφέλωμα Ίριδα

Το Νεφέλωμα Ίριδα (άλλες ονομασίες: NGC 7023, Caldwell 4) είναι φωτεινό νεφέλωμα ανάκλασης στον αστερισμό Κηφεύς. Στην πραγματικότητα το NGC 7023 είναι το αστρικό σμήνος μέσα στο νεφέλωμα LBN 487. Το 487 φωτίζεται από το άστρο SAO 19158 που έχει φαινόμενο μέγεθος +7 ενώ το ίδιο έχει φαινόμενο μέγεθος +6.8. Βρίσκεται κοντά στους μεταβλητούς αστέρες 
τ Κηφέως και β Κηφέως (Αλφίρκ). Απέχει 1.300 έτη φωτός και εκτείνεται για έξι έτη φωτός από άκρο σε άκρο.
NGC 2158

thumb|230px|Το NGC 2158 (κάτω δεξιά) από το 2MASS project
Το NGC 2158 είναι ανοικτό σμήνος στον αστερισμό Δίδυμοι. Βρίσκεται ακριβώς νοτιοδυτικά του σμήνους Μεσιέ 35 και εκτιμάται πως έχει ηλικία περίπου δύο δισεκατομμυρίων ετών. Το NGC 2158 δεν σχετίζεται με το Μεσιέ 35 διότι απέχει 9.000 έτη φωτός από αυτό.
NGC 69

Ο NGC 69 είναι φακοειδής γαλαξίας στον αστερισμό Ανδρομέδα ο οποίος ανήκει στην Ομάδα γαλαξιών NGC 68. Το ανακάλυψε ο R. J. Mitchell το 1855.
NGC 70

Ο NGC 70 (γνωστός και ως IC 1536 ή Arp 113) είναι σπειροειδής γαλαξίας στον αστερισμό Ανδρομέδα. Τον ανακάλυψε ο Γάλλος αστρονόμος Guillaume Bigourdan στις 19 Δεκεμβρίου 1897. Ο γαλαξίας ανήκει σε μια σφικτή ομάδα γαλαξιών, γύρω από τον φακοειδή γαλαξία NGC 68. Απέχει περίπου 300 εκατομμύρια έτη φωτός από τη Γη και έτσι η διάμετρός του υπολογίζεται σε 180.000 έτη φωτός.
Βόορε

Το Βόορε (Voore) είναι χωριό στην Ενορία (δήμο) Σάαρε, Επαρχία Γιόγκεβα στην Εσθονία. Με πληθυσμό 320 κατοίκους (το 2011) είναι το μεγαλύτερο χωριό του δήμου.

Το Βόορε ήταν η περιοχή της μεσαιωνικής ιπποτικής χωροδεσποτείας Ρόελα. Αναφέρεται για πρώτη φορά τον 16ο αιώνα, όταν ανήκε στους φον Μπράκελ. Μετά από αυτό ανήκε στον φον Ράνγκελ, και από το 1725 μέχρι το 1919 στους φον Λίπχαρτ. Το ιστορικιστικό διώροφο κεντρικό κτίριο χτίστηκε τις δεκαετίες 1850-60. Κάηκε στο Β' Παγκόσμιο Πόλεμο κατά τη διάρκεια της μάχης της Ρόελα στις 31 Ιουλίου 1941. Τα περισσότερα από τα ερείπια κατεδαφίστηκαν στη δεκαετία του 1970, και μόνο ένας πύργος και θεμέλια έχουν διασωθεί. Επίσης, το πάρκο και τα σοκάκια έχουν διασωθεί. Υπάρχει μια σκηνή τραγουδιού μέσα στο πάρκο.

Η ιστορία του Δημοτικού Σχολείου Βόορε χρονολογείται από το 1774. Το 1895 τα κοντινά σχολεία Καλλίβερε και Βασσέβερε συγχωνεύτηκαν και ένα νέο σχολικό κτίριο κτίστηκε στην πλαγιά του λόφου της Λεεντιμάγκι. Από το 1924 έως το 1979 το σχολείο έφερε το όνομα του Λεεντιμάε. Από το 1970, το σχολείο λειτουργεί στο πρώην κτίριο της τοπικής αυτοδιοίκησης.

Το χωριό Βόορε  ιδρύθηκε το 1977 από τη συγχώνευση του οικισμού Ρόελα με τα χωριά Λινναμάε, Μαγκιβάλια, και το βόρειο τμήμα του χωριού Βασσέβερε.

Εκτός από το σχολείο υπάρχει ένας ξενώνας, βιβλιοθήκη και ένα κατάστημα στο Βόορε.

Ο ποταμός Κουλλάβερε περνά μέσα από Βόορε και υπάρχει λίμνη περιορισμένη στο Βόορε.

Ο συγγραφέας, δοκιμιογράφος και θεατρικός σκηνοθέτης Μάτι Ουντ (1944-2005) γεννήθηκε στο χωριό Λινναμάε που είναι τώρα μέρος του χωριού Βόορε. Ο ηθοποιός Λέοναρντ Μερζίν (1934-1990) γεννήθηκε στο κοντινό χωριό Αρουκούλα (τώρα τμήμα της Μάαρντλα).
Ρωμανός Δαλασσηνός

Ο Ρωμανός Δαλασσηνός ήταν βυζαντινός αξιωματούχος μέλος της αριστοκρατικής οικογένειας των Δαλασσηνών.

Ήταν γιος του Δαμιανού Δαλασσηνού (σκοτώθηκε το 998), ο πρώτος που πιστοποιείται μέλος της οικογένειας Δαλασσηνού. Είχε δύο μεγαλύτερα αδέλφια, τον Κωνσταντίνο Δαλασσηνό και τον Θεοφύλακτο Δαλασσηνό.

Λίγα είναι γνωστά για τη ζωή του, μια σύντομη αναφορά στην ιστορία του Ιωάννη Σκυλίτζη, μερικές σφραγίδες και μια επιγραφή σε μια πύλη της Θεοδοσιουπόλεως. Από αυτές τις πηγές είναι γνωστό ότι ήταν πρωτοσπαθαρίος και κατεπάνω (ανώτερος στρατιωτικός διοικητής) της μεγάλης στρατιωτικής επαρχίας της Ιβηρίας. Ο Νικολάος Αντονζ εκτιμά την διάρκεια της θητείας του στο αξίωμα αυτό περίπου το 1023-1026, ενώ ο Βέρνετ Σέιμπ το τοποθέτησε στο 1031 με 1034.

Το 1039, μαζί με την υπόλοιπη οικογένεια, εξορίστηκε από τον αυτοκράτορα Μιχαήλ Δ΄.
NGC 4236

thumb|right|2550px|O NGC 4236
Ο NGC 4236 ή Caldwell 3 είναι ραβδωτός σπειροειδής γαλαξίας στον αστερισμό Δράκοντα. Ανήκει στην Ομάδα γαλαξιών Μ81 και απέχει περίπου 11,7 εκατομμύρια έτη φωτός από τη Γη. Στην ίδια ομάδα περιλαμβάνονται επίσης οι γνωστοί γαλαξίες Μεσιέ 81 και Μεσιέ 82.
Βελγικό Πρωτάθλημα Καλαθοσφαίρισης 2014–15

Το Βελγικό Πρωτάθλημα Καλαθοσφαίρισης 2014–15, για λόγους χορηγίας Scooore League, ήταν η 88η περίοδος του Βελγικού Πρωταθλήματος Καλαθοσφαίρισης, του υψηλότερου επαγγελματικού πρωταθλήματος καλαθοσφαίρισης στο Βέλγιο.

Η κανονική περίοδος ξεκίνησε στις 3 Οκτωβρίου του 2014 και τελείωσε στις 2 Μαΐου του 2015. Επειδή προστέθηκε μια νέα ομάδα, η Λίμπουργκ Γιουνάιτεντ, θεσπίστηκε μια νέα μορφή του πρωταθλήματος. Η κανονική περίοδος τώρα περιλαμβάνει δύο γύρους: στον πρώτο γύρο όλες οι ομάδες έπαιξαν 2 αγώνες η μία εναντίον της άλλης (ένα εντός και ένα εκτός). Μετά από 20 παιχνίδια το πρωτάθλημα χωρίστηκε σε δύο ομίλους: ο πρώτος όμιλος περιλάμβανε τις ομάδες των θέσεων 1-6 και ο δεύτερος τις θέσεις 7-11. Τα αποτελέσματα του πρώτου γύρου περιλήφθησαν στην τελική κατάταξη. Οι 8 καλύτερες ομάδες προκρίθηκαν στη φάση των play-off. Η Τελενέτ Οστάνδη ήταν η κορυφαία στην κατάταξη στην κανονική περίοδο, ενώ καμία ομάδα δεν υποβιβάστηκε.

Τα play-offs ξεκίνησαν στις 6 Μαΐου του 2015 και ολοκληρώθηκαν στις 3 Ιουνίου του 2015, η Τελενέτ Οστάνδη κέρδισε τον τίτλο με τη νίκη της στους Τελικούς 3-1 επί της Μπέλφιους Μονς-Αϊνό.
Βενέρα 3

Το Βενέρα 3 ("Венера-3", «Αφροδίτη 3») ήταν σοβιετικό μη επανδρωμένο διαστημόπλοιο που εκτοξεύθηκε το 1965 για τη μελέτη της Αφροδίτης στα πλαίσια του Προγράμματος "Βενέρα". Υπήρξε το πρώτο τεχνητό αντικείμενο στην ιστορία της ανθρωπότητας που άγγιξε την επιφάνεια ενός άλλου πλανήτη.
Περιοχή Πανγκάνι

H Περιοχή Πανγκάνι (Αγγλικά: "Pangani District", Σουαχίλι: "Wilaya ya Pangani"), είναι μία από τις οκτώ Περιοχές - Επαρχίες στην Περιφέρεια Τάνγκα "(Tanga Region)" της Τανζανίας. Στα βόρεια συνορεύει με την Περιοχή Μουχέζα "(Muheza District)" Περιφέρεια, στα ανατολικά με τον Ινδικό Ωκεανό, στα νότια με την Περιφέρεια Πουάνι "(Pwani Region)" και Δυτικά με την Περιοχή Χαντένι "(Handeni District)". 

Η διοικητική πρωτεύουσα της Περιοχής είναι το Πανγκάνι "(Pangani)". 

Σύμφωνα με την Εθνική Απογραφή του 2002 στην Τανζανία, ο πληθυσμός στην Επαρχία Πανγκάνι ήταν 44.107 άτομα και το 2012 αυξήθηκε στα 54.025 άτομα.
NGC 6397

Ο πυρήνας του NGC 6397 από το [[διαστημικό τηλεσκόπιο Χαμπλ]].
Το NGC 6397 είναι σφαιρωτό σμήνος στον αστερισμό Βωμός. Το σμήνος απέχει από τη Γη περίπου 7.800 έτη φωτός, γεγονός που το καθιστά, μαζί με το Μεσιέ 4, ως ένα από τα εγγύτερα στη Γη σφαιρωτά σμήνη. Αποτελείται από περίπου 400.000 άστρα και με φαινόμενο μέγεθος 5,3 και φαινόμενο διάμετρο όμοια με αυτή της Πανσελήνου, είναι ορατό δια γυμνού οφθαλμού σε καλές συνθήκες παρατηρήσης.Η ηλικία του υπολογίζεται γύρω στα 13.4 δισεκατομμύρια χρόνια.

Το NGC 6397 είναι ένα από τα 20 περίπου σφαιρωτά σμήνη του Γαλαξία που έχουν υποστεί κατάρρευση πυρήνα, δηλαδή ο πυρήνας τους είναι μια πολύ πυκνή ομάδα αστέρων. 

Το ανακάλυψε ο Νικολά Λουί ντε Λακάιγ το 1751-2.
NGC 2403

O NGC 2403 ή Caldwell 7 είναι ενδιάμεσος σπειροειδής γαλαξίας, ο οποίος απέχει περίπου οκτώ εκατομμύρια έτη φωτός και βρίσκεται στον αστερισμό Καμηλοπάρδαλις. Επίσης είναι μέλος της Ομάδας γαλαξιών Μ81. Ομοιάζει με τον Μεσιέ 33, διότι έχει διάμετρο 50.000 ετών φωτός και περιέχει πολυάριθμες περιοχές H II γενέσεως νέων αστέρων. Ο βόρειος βραχίονάς του τον συνδέει με τον παραπλήσιο NGC 2404. Έχει φαινόμενο μέγεθος +8,9 και κάποιος μπορεί να τον παρατηρήσει με κιάλια 10×50 ή μεγαλύτερα.

Τον ανακάλυψε ο αστρονόμος Ουίλιαμ Χέρσελ το 1788. Ο Άλαν Σάντατζ εντόπισε, χάρη στο Τηλεσκόπιο Χέιλ, ότι υπάρχουν Κηφείδες μεταβλητοί αστέρες, οι πρώτοι που εντοπίστηκαν ποτέ σε γαλαξία της Τοπικής ομάδας. Έχουν παρατηρηθεί δύο υπερκαινοφανείς αστέρες στον NGC 2403: οι SN 1954J και SN 2004dj.
Γιόχαν Ντράιερ

Ο Γιόχαν Ντράιερ (Johan Ludvig Emil Dreyer ή John Louis Emil Dreyer, 13 Φεβρουαρίου 1852 - 14 Σεπτεμβρίου 1926) ήταν Δανός - Ιρλανδός αστρονόμος.
Ομάδα γαλαξιών Μ74

H Ομάδα γαλαξιών Μ74 ή Ομάδα γαλαξιών NGC 628 βρίσκεται στον αστερισμό Ιχθύες. Πήρε το όνομά της από τον φωτεινότερο γαλαξία του σχηματισμού, τον Μεσιέ 74. Πρόκειται για μικρή ομάδα, στην οποία περιλαμβάνεται επίσης ο σπειροειδής NGC 660 καθώς και μερικοί μικρότεροι ακανόνιστοι γαλαξίες.
Κοπή

thumb|280px|Γειτονιά στην Κοπή

Η Κοπή είναι μια μικρή συνοικία του Πειραιά στα όρια των δήμων Πειραιώς - Κερατσινίου - Δραπετσώνας μεταξύ των δρόμων Καλοκαιρινού - Αναπαύσεως - Ψαρών και Αγχιάλου, πήρε το όνομα της από το μεγάλο ομώνυμο στρατιωτικό εργοστάσιο 40 στρεμμάτων που βρίσκεται στο ΝΔ σημείο της περιοχής.
Η Πανούκλα

Η Πανούκλα (γαλλ "La peste") είναι έργο του Αλμπέρ Καμύ το οποίο διηγείται τα παράξενα φαινόμενα που λαμβάνουν χώρα στο Οράν, στην Αλγερία (γαλλική επαρχία) από το 1940 και μετά.

Πρωταγωνιστής αυτού του φανταστικού χρονικού, ο γιατρός Bernard Rieux. Όλα ξεκινούν όταν ο τελευταίος βρίσκει έναν νεκρό αρουραίο στο διάδρομο του κτιρίου όπου διαμένει. Δεν παραλείπει να το αναφέρει στον θυρωρό του κτιρίου, ο οποίος πιστεύει πως πρόκειται για κάποιο είδους φάρσας. Ο γιατρός συλλαμβάνει κι άλλες σκηνές αρουραίων που κείτονται νεκροί στους σκουπιδοτενεκέδες φτωχών γειτονιών, ενώ όλη η πόλη μιλάει για αυτούς τους αρουραίους που βγαίνουν από τους υπονόμους λόγω της πείνας που μαστίζει το είδος τους.

Κατηγορία:Μυθιστορήματα του Αλμπέρ Καμύ
Κατηγορία:Μυθιστορήματα που έγιναν ταινίες
NGC 71

Ο NGC 71 είναι φακοειδής γαλαξίας στον αστερισμό Ανδρομέδα ο οποίος ανήκει στην Ομάδα γαλαξιών NGC 68, περίπου 320 εκατομμύρια έτη φωτός μακριά. Τον ανακάλυψε ο R. J. Mitchell το 1855 και τον παρατήρησε ξανά ο Χάινριχ ντ' Αρέ (Heinrich d'Arrest) στα 1855. Έχει διάμετρο 110-130 χιλιάδων ετών φωτός, είναι δηλαδή λίγο μεγαλύτερος από τον Γαλαξία μας. Πρόκειται για τον δεύτερο μεγαλύτερο γαλαξία της ομάδας NGC 68, μετά τον σπειροειδή NGC 70.
Τσιγοροδό

Το Τσιγοροδό (ισπανικά: "Chigorodó", ισπανική : [tʃiɣoɾoˈðo]) είναι πόλη και δήμος στην Διαμέρισμα Αντιόχειας της Κολομβίας.
Αδριάνα Λουβιέρ

Η Αδριάνα Λουβιέρ ("Adriana Louvier") ισπανική : [aˈðɾjana luˈβjer], γεννημένη στις 18 Σεπτεμβρίου 1980 στην πόλη του Μεξικού, είναι μεξικανή ηθοποιός και παρουσιάστρια της τηλεόρασης. Σπούδασε ηθοποιία στο Centro de Formacion Actoral (Κέντρο της Δραματικής Εκπαίδευσης) της TV Azteca.
Μπράουν Ιντέγε

Ο Αΐντε Μπράουν Ιντέγε (αγγλικά: "Aide Brown Ideye", 10 Οκτωβρίου 1988) είναι Νιγηριανός επαγγελματίας ποδοσφαιριστής, ο οποίος αγωνίζεται ως επιθετικός για την Γκεζτεπέ ΣΚ.
Τόλης Καρνέσης

Ο Τόλης Καρνέσης είναι Έλληνας προπονητής μπάσκετ και καλαθοσφαιριστής. Γεννήθηκε και μεγάλωσε στην Καισαριανή. Από νεαρή ηλικία ασχολήθηκε με το μπάσκετ και έπαιξε για αρκετά χρόνια στην ομάδα της Καισαριανής, Α.Ο. Νήαρ Ηστ, της οποία και διετέλεσε και αρχηγός. Εν συνεχεία ασχολήθηκε με την προπονητική και διετέλεσε προπονητής αρκετών ομάδων της Αθήνας αλλά κυρίως του Α.Ο. Νήαρ Ηστ. Από τα μέσα του 2015 διατηρεί τη θέση του Τεχνικού Διευθυντή της ομάδας. Αποτελεί έναν από τους θρύλους του Α.Ο. Νήαρ Ηστ.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Νήαρ Ηστ
Τετράδα του Ρόμπερτ

Η Τετράδα του Ρόμπερτ: [[NGC 87]] (πάνω δεξιά), [[NGC 88]], [[NGC 89]] (κάτω) και [[NGC 92]] (πάνω αριστερά).
Η Τετράδα του Ρόμπερτ είναι μικρή ομάδα γαλαξιών η οποία βρίσκεται στον αστερισμό Φοίνικα και απέχει περίπου 160 εκατομμύρια έτη φωτός. Αποτελείται από τέσσερις γαλαξίες που βρίσκονται σε φάση σύγκρουσης και συγχώνευσης. Αποτελείται από τους NGC 87, NGC 88, NGC 89 και NGC 92, που ανακάλυψε ο Τζων Χέρσελ (John Herschel) τη δεκαετία του 1830. Ο NGC 101 θεωρείται χαλαρά συνδεδεμένο μέλος του σχηματισμού. Πρόκειται για ένα από τα καλύτερα παραδείγματα ισχυρά συνεκτικής ομάδας γαλαξιών. Επειδή τέτοιου είδους ομάδες έχουν από τέσσερις ως οκτώ γαλαξίες, αποτελούν εξαιρετικά πεδία μελέτης της αλληλεπίδρασης των γαλαξιών και των επιπτώσεων τους, ιδίως όσον αφορά στη γένεση νέων άστρων. Ονομάστηκε έτσι από τους Χάλτον Αρπ (Halton Arp) και Barry F. Madore όταν συνέγραψαν το έργο "A Catalogue of Southern Peculiar Galaxies and Associations" το 1987.
NGC 5195

Το NGC 5195 (άλλες ονομασίες: Μεσιέ 51Β ή M51Β) είναι γαλαξίας νάνος ο οποίος αλληλεπιδρά με τον Γαλαξία της Δίνης (M51Α ή NGC 5194) και ανήκει στην Ομάδα γαλαξιών Μ51. Οι δύο γαλαξίες απέχουν 25 εκατομμύρια έτη φωτός και βρίσκονται στον αστερισμό Κύνες Θηρευτικοί. Πρόκειται για ένα από τα γνωστότερα ζεύγη αλληλεπιδρόντων γαλαξιών. Ο Γάλλος αστρονόμος Πιερ Μεσαίν (Pierre Méchain) ανακάλυψε τον NGC 5195 στις 20 Μαρτίου 1781.
Μιχαήλ Ιασσίτης

Ο Μιχαήλ Ιασσίτης ήταν βυζαντινός στρατηγός, βέστης και μάγιστρος που είχε διατελέσει διοικητής του θέματος Ιβηρίας την περίοδο 1038-1045, και Δούξ Αντιοχείας την περίοδο 1046-1048. Ο Ιασσίτης είχε επίσης τους τίτλους του σπαθαροκανδιδάτου και του "στρατηγού των εώων ταγμάτων".

Δεν είναι πολλά γνωστά για την ζωή του. Τα έτη που θήτευσε στην Ιβηρία πραγματοποιήθηκαν οι πρώτες επιδρομές των Τουρκομάνων. Την περίοδο που άσκησε την εξουσία ο Ιασσίτης στην Αντιόχεια ήταν ήρεμη από πολεμικές συγκρούσεις.
Αθλητική Ποδοσφαιρική Ένωση Ακρωτηρίου

Η Αθλητική Ποδοσφαιρική Ένωση Ακρωτηρίου ή η ΑΠΕΑ (διαβάζεται «απεά») είναι κυπριακή ποδοσφαιρική ομάδα με έδρα το Ακρωτήρι της επαρχίας Λεμεσού.
thumb|120px|Παλαιότερο έμβλημα της ΑΠΕΑ.
Ονήσιλος Σωτήρας 2014

Ο Ονήσιλος Σωτήρας 2014 (ή απλά Ονήσιλος Σωτήρας) είναι κυπριακή ποδοσφαιρική ομάδα από το δήμο Σωτήρας της επαρχίας Αμμοχώστου. Έχει κατακτήσει ένα πρωτάθλημα Γ΄ κατηγορίας και ένα Επίλεκτης Κατηγορίας ΣΤΟΚ.
Πέγεια 2014

Η Πέγεια 2014 είναι κυπριακή ποδοσφαιρική ομάδα με έδρα την Πέγεια της επαρχίας Πάφου. Η ομάδα συμμετέχει στη Γ΄ κατηγορία ποδοσφαίρου της Κύπρου. Έδρα της Πέγειας 2014 είναι το Δημοτικό Στάδιο Πέγειας.
Φιλοστέφανος ο Κυρηναίος

Ο Φιλοστέφανος ο Κυρηναίος ήταν ιστορικός, γεωγράφος (και ποιητής) του 3ου π.Χ. αιώνα. Έζησε το μεγαλύτερο μέρος της ζωής του στην Αλεξάνδρεια και υπήρξε μαθητής και φίλος του συμπατριώτη του Καλλίμαχου. 

Μνημονεύονται τα έργα του:
* "
* ' (Κεφάλαιο του οποίου ήταν μάλλον και το ', το οποίο αναφέρει ο Κλήμης ο Αλεξανδρεύς, και στο οποίο περιλαμβανόταν η ιστορία του Πυγμαλίωνα, του μυθικού βασιλιά της Κύπρου που ερωτεύθηκε το γυμνό άγαλμα της Αφροδίτης.)
* " (Όπου παρουσιάζονταν διάφορες εφευρέσεις της εποχής)
* " (Το οποίο πραγματευόταν μύθους και διάφορες άλλες παράδοξες ή αξιομνημόνευτες ιστορίες).
* ' (Το οποίο ήταν γραμμένο σε ελεγειακά δίστιχα και βασιζόταν μάλλον σε πληροφορίες που περιλαμβάνονταν στο ' έργο του Καλλιμάχου. Σ' αυτό, σύμφωνα με τον Αθήναιο, ο Φιλοστέφανος ανέφερε και τους "φθεγγόμενους ιχθύς" που φαίνεται πως υπήρχαν τότε στον παραπόταμο του Λάδωνα Αροάνιο [Αόρνο] και οι οποίοι έβγαζαν, λέει, φωνές όμοιες με αυτές του πουλιού τσίχλα.)

Τα έργα του Φιλοστεφάνου χρησιμοποιήθηκαν ευρύτατα από τους μεταγενέστερους του γραμματικούς και σχολιαστές. Διασώθηκαν όμως ελάχιστα μόνον αποσπάσματα.